एयर फोर्स की भर्ती परीक्षा के दौरान कंप्यूटर से पेपर हल कराने का मामला सामने आया है। पुलिस ने श्रीकृष्ण एकेडमी के संचालक जगबीर दहिया व इसके पार्टनर संजय समेत पांच लोगों के खिलाफ धोखाधड़ी, आईटी एक्ट समेत अन्य धाराओं के तहत केस दर्ज कर लिया है। सोनीपत के धनाना का सोमबीर व गन्नौर का हार्दिक लैपटॉप पर पेपर हल करते हुए पकड़े गए हैं। इसके अलावा गुड़गांव का आदित्य भी पेपर हल करने में शामिल रहा है। पुलिस ने सोमबीर व हार्दिक को गिरफ्तार कर लिया है। इसे शुक्रवार को अदालत में पेश कर रिमांड पर लिया जाएगा। पूछताछ में और खुलासे की उम्मीद है।